Principado de Capua

O **principado de Capua** foi un estado autónomo da |Italia meridional xurdido no 900. Ocupaba grosso modo os confíns da provincia napolitana de Terra de Lavoro.
350px|miniatura|dereita|A península italiana polo ano 1000.
## Época longobarda
Tras a caída do Imperio Romano, Capua foi devastada polos godos e polos vándalos, converténdose finalmente nun condado do Ducado de Benevento. No transcurso dunha loita de sucesión no Ducado, unha banda de sarracenos, a soldo de Radelchis I de Benevento e mandada polo bérber Halfun, saqueou e destruíu a cidade (841), obrigando á poboación a fuxir. A poboación abandonou a cidade en ruínas e refuxiouse primeiro en Sicopoli e, no 856, na beira do río Volturno, no lugar onde estaba o porto fluvial romano de *Casilinum*. Así se fundou a "*Nova Capua*", continuación histórica e natural da antiga Capua osco-campana.

No 899 o Conde Atenulfo I, conquista Benevento anunciándoa xuridicamente inseparábel de Capua, e no 900 obtén o título de *príncipe de Capua*, elevando así o seu feudo; introduciu tamén a correxencia, concepto polo cal os fillos eran asociados ao goberno polos pais; o *Principado Capuano* converteuse ben logo nun estado autónomo dentro do Sacro Imperio Romano, estendéndose sobre toda a Terra de Lavoro ata o límite norte limitado polo río Garigliano, dominando sobre vilas e burgos estratéxicos, cales Caserta, Teano, Sessa, Venafro e Carinola; ao medrar o seu poder ulteriormente, chegou a dominar tamén o Ducado de Nápoles, Monte Cassino, sede dunha importante abadía, e Gaeta, opulento porto tirrénico.

Cara a finais do século X, Capua acada o seu apoxeo: o príncipe Pandulfo I *Testadiferro* (961 - 981), coa conquista do Principado de Salerno  (978), reunificou por primeira vez os dominios da Italia longobarda meridional, chamada *Langobardia Minor*. Ademais, o papa Xoán XIII, exiliado de Roma entre o 965 e o 966, concedeulle a elevación de *Metropolitana* á Igrexa Capuana pola súa axuda.

O ano 1059 representa a fin do potente principado longobardo, o conde normando de Aversa Ricardo I Drengot-Quarrel, conquístao.

Baixo o dominio longobardo, o Principado mantiña relacións diplomáticas anómalas: malia ser unha entidade estatal semidependente do Imperio, permanecía favorábel á política exterior de Bizancio.

## Elenco dos Señores de Capua e cronoloxía esencial
Aparece aquí a listaxe cronolóxica dos **Señores de Capua**, desde o **Condado** ao **Principado**, longobardo primeiro e normando despois.

### Condado de Capua (longobardos)
*Landulfo I (840 - 842).
**841, saqueo e destrución de Capua *Vella* polos sarracenos. 
*Landón I (842 - 861), fillo de Landulfo I.
**856, fundación de Capua Nova sobre as ruínas de *Casilinum*, nova capital do condado.
*Landón II (861), fillo de Landón I.
*Pandón (861 - 862).
*Pandenulfo (862), fillo de Landón I.
*Landulfo II (862 - 879).
*Pandenulfo (879 - 882), segundo período de rexencia. 
*Landón III (882 - 885), fillo de Landón II. 
*Landenulfo I de Teano (885 - 887), probábel parente de Landón III.

### Principado longobardo de Capua
*Atenulfo I (887 - 910), ata o 900 conde: desde o 900 príncipe de Capua (ata o 910) e Benevento (ata o 983).
**899, conquista de Benevento.
*Atenulfo II (910 - 935), fillo de Atenulfo I. 
*Landulfo III de Carinola (935 - 943) ou tamén Landulfo I de Benevento. 
*Landulfo IV o roxo (943 - 961), fillo de Landulfo III.
*Pandulfo I Testa de Ferro (961 - 982), desde o 968 príncipe de Benevento e Capua.
**978, conquista de Salerno.
*Landulfo V príncipe de Benevento e Capua (961 - 968).
*Landulfo VI (968 - 982), príncipe de Benevento e Capua.
*Landenulfo II (982 - 993). 
*Aloara (982 - 992) rexente de Landenulfo.
*Laidulfo (993 - 999).
*Aldemaro (só no 999).
*Landulfo VII de Sant'Agata (999 - 1007). 
*Pandulfo II (1007 - 1022), en correxencia con: 
**Pandulfo III (1009 - 1016), fillo de Landulfo VII, rexente do 1009 ao 1014. 
**Pandulfo IV (1016 - 1021), fillo de Pandulfo III. 
**Pandulfo V (1020 - 1022), fillo de Pandulfo II. 
*Pandulfo Conde de Teano (1022 - 1026). 
*Pandulfo IV *O Lobo dos Abruzzi* (1026- 1039), segunda vez, ata o 1038 en correxencia con Pandulfo V.
*Guaimaro IV de Salerno (1038 - 1046). 
*Pandulfo IV (1046 - 1050), terceira vez, desde o 1047 de novo en correxencia con Pandulfo V e con Landulfo VIII.
*Pandulfo V (1050 - 1057), terceira vez, aínda correxente de Landulfo VIII. 
*Landulfo VIII (1057 - 1059), fillo de Pandulfo VII.

No 1059 o Principado foi conquistado polos normandos.

### Principado normando de Capua
*Ricardo Drengot Quarrel, conde de Aversa (1058 - 1078).
:No 1058 Ricardo conquistou o Principado de Capua e desde aquel momento o título de conde de Aversa foi incluído entre os propios dos príncipes de Capua.
*Xordano I (1078 - 1091). 
*Ricardo II (só no 1091). 
*Landón IV (1091 - 1098), da dinastía longobarda. 
*Ricardo II (1098- 1106), segunda vez. 
*Roberto I (1107 - 1120). 
*Ricardo III (1120). 
*Xordano II (1120 - 1127). 
*Roberto II (1127 - 1135). 
*Afonso d'Altavilla (1135 - 1137). 
*Roberto II (só no 1137), segunda vez. 
*Alfonso d'Altavilla (1137 - 1144), segunda vez. 
*Guillerme d'Altavilla (1144 - 1155), rei de Sicilia do 1154 ao 1166. 
*Roberto II (1155 - 1156), terceira vez.

No 1156 o Principado de Capua sofre a definitiva absorción por parte do Reino de Sicilia.

## Véxase tamén
*Capua.
*Longobardos.
*Normandos.
*Historia de Italia.

.